鄭宇澄

鄭宇澄，係香港女藝人，2017年時因為俾人將參加大學活動嘅相擺上網評頭品足而開始出名。

簡歷
2012年，鄭宇澄入讀香港理工大學社工系，因為個樣好似臺灣藝人鄭家純而有個花名叫「理大雞排妹」，大學暑假時期喺老人中心做過實習社工，2016年畢業。

2017年，鄭宇澄參加香港理工大學活動嘅舊相被網民上載到LIHKG討論區，而開始出名，皆因佢個樣畀網民話似日本藝人橋本環奈，而橋本環奈畀人叫「千年一遇美女」，所以佢被一啲網民封為「香港千年一遇美女」、「國民仙女」。

2018年，鄭宇澄憑著高人氣，以主持身份喺ViuTV為世界盃而製作嘅節目《全港的》亮相。同年11月，鄭宇澄為一間連鎖服裝公司擔任模特兒嘅宣傳照成網民熱話。因為嗰張宣傳照喺香港輕鐵塘坊村站取景拍照，但係就將日本山手線站名同埋月台號碼等嘅元素加入到嗰張宣傳照度，結果令依個已經推出咗近半個月嘅宣傳照成為熱門話題。

演出

電視節目
2018年：《全港的》

電視劇 
2019年：《理想國—堅尼地判官》 飾 梁琦君

香港女藝人
宇澄
香港理工大學舊生